“ไชยา สะสมทรัพย์” อดีตรมว.พาณิชย์-ส.ส.นครปฐม เสียชีวิตแล้วในวัย 68 ปี ด้วยอาการไตวาย
“ไชยา สะสมทรัพย์” อดีตรมว.พาณิชย์-ส.ส.นครปฐม เสียชีวิตแล้วในวัย 68 ปี ด้วยอาการไตวาย 
“ไชยา สะสมทรัพย์” อดีตรมว.พาณิชย์-ส.ส.นครปฐม เสียชีวิตแล้วในวัย 68 ปี ด้วยอาการไตวาย
14 ธ.ค. 2563

ผู้สื่อข่าวรายงานว่า วันนี้ (14 ธ.ค.63) นายไชยา สะสมทรัพย์ อดีต รมว.พาณิชย์ อดีตรมว.สาธารณสุข และเป็นอดีต ส.ส.นครปฐม หลายสมัย วัย 68 ปี เสียชีวิตลงอย่างสงบเมื่อช่วงเช้าที่ผ่าน ที่บ้านพักริมถนนมาลัยแมนตำบลหนองปากโลง อ.เมือง จ.นครปฐม  ด้วยอาการไตวายเฉียบพลัน หลังเพิ่งเข้ารับการผ่าตัดเปลี่ยนไตเมื่อเดือน มี.ค.ที่ผ่านมา
โดยทางญาติจะทำการจัดพิธีรดน้ำศพนายไชยา ที่ศาลาใหญ่ วัดพระปฐมเจดีย์ ราชวรมหาวิหาร อ.เมือง จ.นครปฐม ในวันที่ 15 ธ.ค. ตั้งแต่เวลา 15.00 น. และมีพิธีน้ำหลวงอาบศพเวลา 17.00 น.
ทั้งนี้ นายไชยา เป็นอดีต ส.ส.นครปฐม หลายสมัย เคยดำรงตำแหน่งอดีต รมว.สาธารณสุข และอดีต รมว.พาณิชย์ โดยเริ่มทำงานการเมืองจากการเมืองท้องถิ่น แล้วเข้ามาเป็นส.ส. สังกัดพรรคเอกภาพ เมื่อพ.ศ.2538-2539 ก่อนย้ายมาสังกัดพรรคไทยรักไทย ในการเลือกตั้ง พ.ศ.2544 และ พ.ศ.2548 และพรรคพลังประชาชน พ.ศ.2551 เคยดำรงตำแหน่งรมช.คมนาคม ระหว่างพ.ศ.2543-2544
โดยนายไชยา มีพี่น้องที่เล่นการเมืองสังกัดพรรคพลังประชาชน คือนายเผดิมชัย สะสมทรัพย์ และไชยยศ สะสมทรัพย์ พี่ชาย และนายอนุชา สะสมทรัพย์ น้องชาย ลงสมัคร ส.ว.